金华轨道交通金义东线

金华轨道交通金义东线又叫金华‐义乌‐东阳城际铁路或者金义东市域轨道交通，是浙江省金华市个一条轨道交通线路。整条线路总长有106.45千米，由金华-义乌段搭义乌-东阳段两段组成。当中，金华-义乌段从勒拉金华市婺城区个金华站出发，经过婺城区、金东区、义乌市，到勒拉义乌市个秦塘站，义乌-东阳段从义乌高铁站出发，勒拉秦塘站同金华-义乌段换乘，阿末到东阳市个横店镇。

线路一般性分成金华站-秦塘（金义段）搭义乌火车站-横店客运中心（义东段）两個运营交路，还有大站快车贯通交路。除脱客运服务，金义东线亦提供“金轨快运”货运服务。

金义东线是金华轨道交通（浙中城市群轨道交通）个头一条线路。试验段勒拉2016年12月开工，2017年9月28号提早造好。金义段勒拉2022年1月11号开通试乘，2022年8月30号开通运营；义东段2022年9月28号开通试乘，首通段（凌云站到体育馆站）勒拉2022年12月28号开通运营。

参考资料

Category:金华轨道交通